คือพึ่งซื้อยาคุมมาทานได้ 1 เดือน พอประจำเดือนมาวันแรกเลยทานเม็ดที่แรกของแผงต่อมาเลยทันที โดยที่ยังทานยาแผงแรกไม่หมดเหลืออยู่ 5 เม็ด พอรู้ว่าทานผิด วันต่อมาเลยกลับมาทานแผงเดิมให้หมด แล้วจะทานแผงใหม่โดยที่เม็ดแรกของแผงทานไปแล้วก่อนหน้านั่น แล้วจะทานเม็ดที่ 2 เลย มันจะคุมไหมคะแล้วจะมีโอกาสท้องไหมคะ
สวัสดีค่ะ Phatcha @หากยาคุมกำเนิดที่รับประทานอยู่เป็นแบบ 21เม็ด การรับประทานต่อกันเลย หรือสลับแผงไปมา คนไข้จะได้รับตัวยาฮอร์โมนเหมือนๆกัน แต่อาจทำให้ประจำเดือนรอบนั้นเลื่อนออกไป @แต่หากเป็นยาคุมกำเนิดแบบ 28เม็ด ตัวยาที่มีฮอร์โมนจะอยู่ที่ 21เม็ดแรก และ 7เม็ดหลังจะเป็นวิตามินบำรุง ซึ่งไม่มีตัวยาฮอร์โมนค่ะ ดังนั้นหากรับประทานสลับแผง อาจทำให้ระดับยาแกว่งได้ค่ะ อาจทำให้มีเลือดประจำเดือนออกกระปริดกระปรอยได้ @แนะนำให้ Phatcha รับประทานเม็ดที่ 2ต่อไปได้เลยค่ะ ในแง่ประสิทธิภาพการคุมกำเนิดนั้น ในช่วง 7วันของการรับประทานยาคุมแผงใหม่ หากจะมีเพศสัมพันธ์ แนะนำให้ใช้ถุงยางอนามัยร่วมด้วยนะคะ เพื่อเพิ่มประสิทธิภาพการคุมกำเนิดมากขึ้นค่ะ